（名數）十一種善之心所也。見百法條。
[出成唯識論] 一信信者謂於一切善法。忍可樂欲而不疑也。有三種。一信實有。謂于諸法實事理中。深信忍故。二信有德。謂於三寶真淨德中。深信樂故。三信有能。謂於世間出世間一切善法。深信力故。能得能成。起希望故。是名為信。（三寶者。佛寶。法寶。僧寶也。）二慚慚即慚天。謂心常知慚。崇重賢善。恥昔過惡。則能對治無慚。息諸惡行也。三愧愧即愧人。謂心常知愧。不為暴惡。悔昔過非。則能對治無愧。息諸惡業也。四無貪謂於五欲順情等境。心生厭離。無所染著也。(五欲者。
唯識所立六位心所之一。即十一善心所：一、信，謂於一切善法，忍可樂欲而不疑。有信實有（于諸法實事之理中，甚深信忍）、信有德（於三寶真淨之德中，甚深信樂）、信有能（於世間出世間一切善法，甚深信力）三種。二、慚，慚者羞惡之心，謂心常知慚，崇重賢善，恥往昔所作過惡，則能對治無慚，息諸惡行。三、愧，愧者廉恥之心，謂心常知愧，不為暴惡，悔往昔所作過非，則能對治無愧，息諸惡業。四、無貪，謂於五欲順情等境，心生厭離而無所染著。五、無嗔，謂於五欲違情等境，心常忍辱，不起忿怒。六、無癡，謂于一切理事等法，明解決了，無所迷惑。七、勤，謂於一切善法，精進修習，不生懈怠，圓滿善業。八、安，安即輕安。謂遠離粗重惱亂，及除障定之法，調暢身心，而轉安適。九、不放逸，謂精進身、口、意三業，於所斷之惑及所修之善，加功勇猛，速令成滿世間出世間之一切善法，而無放逸。十、行舍，謂精進身、口、意三業，令心平等，寂靜而住，舍離一切掉舉、昏沉等障。十、不害，謂于一切有情眾生，無所損惱，不加嗔恚，常運慈悲之心，拔其危苦，與其安樂。見《成唯識論》卷六。